Diari Oficial de la Generalitat Valenciana


Sumari del DOGV 5160, del 22-12-2005 (2005/14553)

DECRET 193/2005, de 16 de desembre, del Consell de la Generalitat, pel qual es crea un col·legi públic d'Educació Infantil i Primària a Torrevieja.
---------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14017


Data del document
:   16-12-2005

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Torrevieja
    * centre d'ensenyament

DECRET 193/2005, de 16 de desembre, del Consell de la Generalitat, pel qual es crea un col·legi públic d'Educació Infantil i Primària a Torrevieja. [2005/M14027]
  
La projecció de les dades censals va aconsellar, en el seu moment, que en el Mapa Escolar de la Comunitat Valenciana es contemplara tan sols la creació d'un nou centre de Primària a Torrevieja, el qual s'identificava amb el codi 03N00052, que es va posar en funcionament el curs escolar 2001/2002. Per a atendre el creixement de la població escolar de la zona, va ser necessari modificar-ne les previsions i crear els col·legis número 10 i número 11, respectivament, en el curs escolar 2003/2004 i 2004/2005.
  
Novament, la Direcció Territorial de Cultura, Educació i Esport d'Alacant ha formulat proposta perquè es cree un altre centre per escolaritzar l'alumnat al districte escolar AL 46 en el curs escolar 2005/2006.
  
El nou centre escolar s'ubicarà provisionalment en instal·lacions temporals en una parcel·la cedida per l'ajuntament. Tot això, en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
En virtut d'això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat, a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió del dia 16 de desembre de 2005,
  
DECRETE
  
Article 1
  
Es crea el següent centre docent:
  
Província: Alacant.
  
Localitat: Torrevieja.
  
Denominació: Col·legi Públic d'Educació Infantil i Primària número 12.
  
Codi: 74626768.
  
Titular: Generalitat.
  
Domicili: avinguda de Joan d'Àustria, s/n.
  
Composició: 9 unitats d'Educació Infantil i 18 d'Educació Primària.
  
Capacitat: 225 places escolars d'Educació Infantil i 450 d'Educació Primària.
  
Article 2
  
1. El Col·legi Públic d'Educació Infantil i Primària número 12 de Torrevieja iniciarà les seues activitats el curs escolar 2005/2006.
  
2. En l'esmentat curs escolar oferirà 4 unitats d'Educació Infantil i 8 d'Educació Primària, la resta d'unitats s'oferiran progressivament en cursos successius.
  
3. El centre disposarà dels següents llocs de treball de mestre:
  
- 5 d'Educació Infantil.
  
- 8 d'Educació Primària.
  
- 1 d'Educació Primària, Idioma Estranger, Anglés.
  
- 1 d'Educació Primària, Idioma Estranger, Francés.
  
- 1 d'Educació Primària, Música.
  
- 1 d'Educació Primària, Educació Física.
  
- 1 d'Educació Especial, Pedagogia Terapèutica.
  
Disposició addicional
  
El que establix el present decret s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desplegament del que establix este decret, així com per a modificar, si és el cas, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, produirà efectes des de l'inici del curs escolar 2005/2006, excepte per al nomenament de l'equip directiu, supòsit en què els seus efectes s'entenen referits a l'1 de juliol de 2005.
  
València, 16 de desembre de 2005
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN